Doar șefii din Transporturi au renunțat la funcțiile din CA-urile companiilor de stat sub amenințarea pierderii banilor din PNRR
S-au înaintat primele demisii, după ce în spațiul public au apărut informații că România riscă să piardă sute de milioane de euro din PNRR deoarece Comisia Europeană are serioase semne de întrebare asupra modului în care au fost făcute numirile în Consiliile de Administrație din companiile din energie și transporturi. Deocamdată au renunțat la funcții doar câțiva oameni numiți la șefia Metrorex și la proaspăt înființata Companie de Investiții Rutiere. Șefii din marile companii din energie nu au schițat deocamdată nimic. Premierul dă, totuși, asigurări că nu pierdem banii. Cert e deocamdată că nu îi primim.